**УКАЗАНИЯ за подготовка на офертата**

1. **Общи условия**
   1. Редът и условията, при които ще се определи изпълнител на обществената поръчка са съгласно Закона за обществените поръчки и Правилникът за прилагането му.
   2. Участник в обществената поръчка чрез конкурс по оферти може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено.
   3. Офертата съдържа информация относно условията, на които следва да отговарят участниците, (включително изискванията за финансово и икономическо състояние, технически способности и квалификация, когато е приложимо), техническо и ценово предложение.
   4. До изтичането на срока за подаване на офертите всеки участник може да промени, да допълни или да оттегли офертата си.
   5. Всеки участник има право да представи само една оферта.
   6. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
   7. В обществената поръчка едно физическо или юридическо лице може да участва само в едно обединение.
   8. Свързани лица не могат да бъдат самостоятелни участници в един и същ конкурс по оферти за възлагане на обществена поръчка.
   9. Всички образци на документи са публикувани на профила на Купувача.
   10. Всички разходи по изготвяне и подаване на офертите са за сметка на участниците.
   11. Участниците са длъжни да съблюдават сроковете и условията, посочени в обявлението и документацията за участие.
   12. При подготовката на офертите участниците са длъжни да спазват изискванията на възложителя.
   13. Офертата на участника съдържа: “Документи и информация”, “Техническо предложение” и “Ценово предложение”.
2. **Изисквания към офертата**

**2.1. Документи и информация** относноусловията, на които следва да отговарят участниците, (включително изискванията за технически способности и квалификация)**:**

**2.1.1. Декларация за съответствие с условията за участие на Възложителя,** включваща:

2.1.1.1. Списък на проектирането, идентично или сходно с предмета на поръчката, който съдържа стойностите, датите и получателите, заедно с доказателства за извършената услуга;

2.2.1.3. Списък на персонала, който ще изпълнява поръчката, и на членовете на ръководния състав, които ще отговарят за изпълнението, в който е посочена професионална компетентност на лицата и информация относно вписването им в Камарата на инженерите в инвестиционното проектиране (КИИП) и/или Камарата на архитектите в България (КАБ) за пълна проектантска правоспособност.

2.2.1.4. Информация, относно притежавани сертификати, които удостоверяват съответствието на участника със стандарт за управление на качеството EN ISO 9001.

Декларацията се изготвя по приложения образец към настоящото обявление, подписва от лицата, които могат да представляват участника самостоятелно и се представя в оригинал.

**2.2.2.** **Информационен лист**, съдържащ данни за участника (по образец на Възложителя).

**2.2.3 Когато участник е обединение**, което не е юридическо лице, се представя копие от документ, от който да е видно правното основание за създаване на обединението, както и следната информация във връзка с обществената поръчка:

2.2.3.1. правата и задълженията на участниците в обединението;

2.2.3.2. разпределението на отговорностите между членовете на обединението;

2.2.3.3. дейностите, които ще изпълнява всеки член на обединението.

**2.2.4. При участие на обединения,** които не са юридически лица, съответствието с условията, на които следва да отговарят участниците, (включително изискванията за финансови и икономически условия, технически способности и квалификация, когато е приложимо) се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**2.2.5. Участниците, включително обединение от физически и/или юридически лица могат за конкретната поръчка да се позоват на капацитета на трети лица**, независимо от правната връзка между тях, по отношение на условията, на които следва да отговарят участниците, (включително изискванията за финансово и икономическо състояние, технически способности и квалификация, когато е приложимо).

**2.2.6. Когато участникът се позовава на капацитета на трети лица**, той трябва да може да докаже, че ще разполага с техните ресурси, като представи документи за поетите от третите лица задължения.

**2.2.7. Третите лица трябва да отговарят** на съответните условия, за доказването на които участникът се позовава на техния капацитет и за тях да не са налице основанията за отстраняване от обществената поръчка.

2.2.8.В случай, че ще използва подизпълнител/и за част от предмета на поръчката, участникът представя в офертата си, както следва:

2.2.8.1. Декларация за подизпълнители, в която указва подизпълнителите, вида и дела от поръчката, който ще изпълняват, и допълнително представя доказателство за поетите от подизпълнителите задължения.

2.2.8.2. Информационен лист - за всеки от подизпълнителите.

2.2.8.3. Декларация за съответствие с условията за участие – в зависимост от вида и дела дейностите, които ще изпълняват подизпълнителите.

Изискванията за оформяне и представяне на документите са същите, както за основния изпълнител.

**2.3. Техническото предложение** трябва да съдържа**:**

* + 1. Концепция за организация и изпълнение на дейностите в зависимост от изискванията на Техническото задание с описание на конкретните дейности, които Участникът ще изпълнява за реализиране на предмета на поръчката.
    2. Работна програма в табличен вид, с пълно описание на видовете дейности, които ще се изпълняват в съответствие с изискванията на Техническото задание, в хронологичен ред, обвързани с необходимия брой човеко-месеци за отделните видове дейности и документите, с които ще се отчитат (по образец);
    3. Срок и Календарен график за изпълнение на поръчката, изготвен въз основа на изискванията на техническото задание и работната програма. При изготвяне на графика следва да се вземат предвид сроковете за представяне на входни данни и отстраняване на пропуски и недостатъци. Срокът се определя в календарни дни.

2.3.4. Декларацията по чл. 39, ал.3, т. 1, б. “д” от ППЗОП се изготвя по приложения образец към настоящото обявление, подписва от лицата, които могат да представляват участника самостоятелно и се представя в оригинал.

**2.4. Ценовото предложение** трябва да съдържа:

* + 1. Предлагана цена в табличен вид, съответстваща на Работната програма, с необходимия ресурс от човекомесеци, единична месечна ставка, произведение от двете и обща стойност (без ДДС) за изпълнение на задачата (по образец);
    2. Разработването на ПОК/ПК, когато се изисква съгласно техническото задание и е включено като етап от Работната програма, не трябва да бъде етап за плащане;
    3. В случай, че ще използва подизпълнител/и за част от предмета на поръчката, участникът представя разделителна ведомост между основния изпълнител и подизпълнителя/ите с конкретната част от предмета на обществената поръчка, която ще изпълнява всеки от тях, стойността в лв. без ДДС и процентен дял от общата стойност на поръчката.
    4. Допуснати в офертата технически грешки и пропуски в определянето на цената са единствено за сметка на участниците.
    5. При допуснати аритметични грешки, изразяващи се в несъответствие между единична и обща цена, ще се взема предвид единичната. При несъответствие между цифровата и изписаната словом цена, ще се взема предвид изписаната словом.
    6. Плащането ще бъде извършено:

2.4.5.1. Поетапно, в рамките на 30 /тридесет/ календарни дни след приемане на идейния/ работния проект на Технически съвет на Възложителя, срещу представени оригинална фактура и протокол от Технически съвет за приемане без забележки.

**3. Изисквания към оформянето**

3.1. Офертата и всички документи, които са част от нея, следва да бъдат представени в оригинал или да са заверени, когато са ксерокопия, с гриф “вярно с оригинала“, свеж печат и подпис на лицето, представляващо участника.

3.2. Документите и данните в офертата се подписват само от лица с представителни функции, назовани в регистрацията или удостоверението за актуално състояние и/или упълномощени за това лица, за което се изисква представяне на документ за упълномощаване.

3.3. Офертата се подава на български език на хартиен носител. Когато документите и информацията, техническото предложение и ценовото предложение са на чужд език, се представят и в превод.

3.4. В офертата и приложените документи не се допускат никакви вписвания между редовете, изтривания или корекции, освен ако са заверени с подписа на лице с представителни функции и свеж печат.

3.5. Желателно е документите да бъдат подредени в папка.

**4. Окомплектоване и подаване на офертата**

4.1. Офертата се представя в запечатана, непрозрачна опаковка от участника или от упълномощен от него представител лично или чрез пощенска, или друга куриерска услуга с препоръчана пратка с обратна разписка. Върху опаковката се посочва наименование на участника, адрес за кореспонденция, телефон и по възможност факс и електронен адрес. На опаковката се записва **“Оферта за възлагане на обществена поръчка чрез конкурс по оферти № 41346 за** **изготвяне на „****Проектиране на тема: “Модернизация на системата за непрекъсваеми захранвания на ТСС””**

4.2. Офертата се изпраща на адрес: гр. Козлодуй, “АЕЦ Козлодуй” ЕАД, Централно деловодство.

4.3. Участникът е длъжен да обезпечи получаването на офертата на указаното място и срок. Разходите за подаване на офертата са за негова сметка. Рискът от забава или загубване на офертата е за участника.

4.4. Възложителят не се ангажира да съдейства за пристигането на офертата на адреса и в срока, определен от него.

4.3. При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

4.4. Не се приемат оферти, които са представени след изтичане на крайния срок за получаване или в незапечатана опаковка или в опаковка с нарушена цялост.

**5. Разглеждане на офертите и възлагане на поръчката**

* 1. Комисия, назначена със заповед на Възложителя ще разгледа офертите.
  2. Комисията може по всяко време да проверява заявените от участниците обстоятелства относно съответствието им с условията, поставени от Възложителя.
  3. Участниците ще бъдат информирани писмено за резултатите на посочените в информационния лист координати.
  4. С определения за изпълнител участник ще бъде сключен писмен договор.

6. Други условия

6.1. За осигуряването на физическата защита на “АЕЦ Козлодуй” ЕАД като стратегически обект, е определен специален режим за контролиран достъп на лица и моторни превозни средства в съответствие с вътрешни правила. На основание чл. 4, ал.4 от Закона за ДАНС при работа в стратегически обект, изпълнителят трябва да отговаря на чл. 40 т.2, чл.44 и чл.45 от ППЗДАНС. Всички разходи, свързани с условията на достъп (необходимите медицински прегледи за работа в среда с йонизиращо лъчение и обучение в УТЦ) и работа на персонала на Изпълнителя на обекта /ите са за сметка на Изпълнителя.

6.2. Договори, които включват дейности, доставки или услуги, които имат отношение към ядрената безопасност, аварийна готовност и/или радиационната защита, влизат в сила от момента на двустранното им подписване, а изпълнението на предмета им започва от датата на утвърждаване на Протокол за проверка на документите от Дирекция “Б и К” на “АЕЦ Козлодуй” ЕАД, съгласно раздел 10 от Общите условия и от датата на Протокол за даване на фронт за работа.

**7. 3а всички неуредени въпроси се прилагат разпоредбите на Закона за обществените поръчки и Правилника за прилагането му.**